**Jobbik** er et konservativt politisk parti i Ungarn. Jobbik er det nest største partiet i Ungarns parlament og tilhører den moderate opposisjonen mot regjeringspartiet Fidesz.

Partiet kan føres tilbake til den ultranasjonalistiske studentbevegelsen *Jobboldali Ifjúsági Közösség*, forkortet Jobbik, som ble grunnlagt i 2002 og omorganisert til et politisk parti i 2003. Navnet Jobbik er også et ungarsk ordspill på både «høyre» og «riktig».

Partiet beskrev seg først som et «prinsippfast, konservativt og radikalpatriotisk, kristent parti». Jobbik ble oppfattet som høyreekstremt med fiendtlige holdninger til jøder, sigøynere og homofile. Partiet var nært forbundet med Den ungarske garde, som ikke bar våpen, men som ble oppfattet som en trussel mot minoritetsgrupper.

Etter 2014 har Jobbik moderert sin politikk og ekskludert de mest ekstreme elementene, mens regjeringspartiet Fidesz har blitt mer autoritært. Jobbik var EU-motstandere, men har etter «Brexit» stilt seg bak Ungarns EU-medlemskap.

Politisk plattform
------------------

**Trenger oppdatering:** Denne artikkelen eller seksjonen er ikke oppdatert med ny utvikling eller ny informasjon. Du kan hjelpe Wikipedia med å oppdatere den.
Demografisk fordeling innen Stor-Ungarn ved inngåelse av Trianon-traktaten i 1920. Dagens Ungarn i lysegrønt.
Den partiløse professoren Krisztina Morvai toppet partiets liste ved valget til Europaparlamentet i 2009. Her sammen med partileder Gábor Vona under valgkampen.
Jobbik har en åpen ultranasjonalistisk profil, med skarp brodd mot Ungarns 700 000 sigøynere og 100 000 jøder. Partiet ønsker å fremstå som et antielitistisk parti, som verdiorientert, nasjonalt parti som er villig til å bruke radikale metoder som å samle hele nasjonen. Partiet fremhever at det står for antiglobalisme, EU- og NATO-motstand, nasjonalkonservatisme, radikal nasjonalisme, politisk radikalisme og nasjonal selvråderett. Partiet er skeptisk til utenlandske investeringer og eierskap i landet.

Partiet anerkjenner ikke oppdelingen av det tidligere Kongedømmet Ungarn og grensene for landet som ble trukket opp ved Trianon-traktaten i 1920, som en konsekvens av første verdenskrig. Partiet ønsker å opprette et Stor-Ungarn som inkluderer de ungarske minoritetene i nabolandene. Gábor Vona betrakter seg som etterkommer av Attila, og mener det er en løgn at ungarerne er en del av den finsk-ugriske folkestammen.[]

Jobbik taler for en ungarsk panturanisme, altså en allianse med østlige folkeslag som i likhet med ungarerne hevdes å tilhøre hunerkongen Attilas til sammen 200 millioner etterkommerne. Den ungarske panturanismen stammer fra 1800-tallet, men fikk i mellomkrigstiden et oppsving som en reaksjon på Ungarns tap av landområder ved Versaillestraktaten. Siden da har det vært betydelige ungarske minoriteter i blant andre Slovakia og Romania. Som mulige alliansepartnere har Bulgaria og Tyrkia blitt nevnt. 

Jobbik hyller den tidligere krigsforbryterdømte kroaten Ante Gotovina (han ble frikjent av ankedomstolen i 2012) som en helt, «hvis patriotisme er et eksempel for oss alle».[]

### Antimodernisme og islamvennlighet

Partilederen Vona regner seg som tradisjonalist. Han har skrevet at utviklingen etter middelalderen – renessansen, reformasjonen og senere opplysningstiden, den industrielle revolusjon og den etterfølgende moderniteten – har «formørket alt». Europas skjebne ble beseglet med Østerrike-Ungarns og Tysklands nederlag i første verdenskrig, og også Asias stormakter er i ferd med å forfalle under presset fra globaliseringen og nyliberalismen.

I motsetning til de moderne høyreekstremistene og de fleste høyrepopulister regner ikke Jobbik muslimer som en fiende. Partilederen Vona regner seg som katolikk, men like fullt fremstår den islamske verden for ham som et siste håp.[*klargjør*]

Jobbik var det eneste parti som deltok i seremonien da en ungarsk oversettelse av Koranen ble publisert i januar 2011, og det støttet Aserbajdsjan i krigen mot det kristne Armenia. Ungarske vennskapsforbund med Aserbajdsjan, Tyrkia, Kasakhstan og andre «tyrkiske» stater domineres likeledes av Jobbiks parlamentarikere. Vennskapet med disse landene skyldes ikke bare islam-sympati, men også at Jobbik vil samarbeide østover (turanismen), og at ungarerne hevdes å være det eneste folk i Europa med asiatisk opphav.

### Forhold til nazismen

Jobbik har blitt beskrevet som nynazistisk eller nyfascistisk, men sier selv at beskyldninger om nazisme, fascisme, rasisme og antisemittisme er løgner fra «liberale massemedier og den politiske elite». Medlemmer fra Jobbik og Den ungarske garde skal ha deltatt i en nynazistisk demonstrasjon utenfor den tyske ambassaden i Budapest, men ifølge Jobbik selv var det snakk om en utbrytergruppe. Den 20. april 2011 skal Jobbik-medlemmer ha feiret Adolf Hitlers 112-årsdag.

I anledning noen planlagte arrangementer i 2009, da nynazister ønsket å markere årsdagen for Rudolf Hess' død 15. august, nektet Gabor Vona i et intervju å besvare et spørsmål om han oppmuntret sine tilhengere til å delta i arrangementer som benektet Holocaust. Vona svarte «Hvis du er så interessert i jødiske forhold, foreslår jeg at du flytter til Israel.»

### «Fascist mot fascist»

Jobbiks forhold til islam og fiendtlighet overfor USA, Israel og sionismen skiller seg fra den moderne, islamofobiske fløyen innen høyreekstremismen. Jobbik betrakter Anders Behring Breivik som en pro-sionistisk høyreekstremist, og sier at partiet ikke har noe til felles med de anti-islamske, høyreekstreme partiene i Vest-Europa. De motstridende holdningene til blant annet islam ligger bak uttrykket «fascist mot fascist» som er brukt blant forskere og andre som mener at både islamofobe og ikke-islamofobe (eller direkte islamvennlige) høyreekstremister er å regne som fascister.

Valghistorikk
-------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Valg til Ungarns parlament**

| Valg | Stemmer | Mandater |
| --- | --- | --- |
| # |  % |
| 2006 | 119 007 | 2,2 | 

0 / 386
 |
| 2010 | 855 436 | 16,7 | 

47 / 386
 |
| 2014 | 1 020 476 | 20,2 | 

23 / 199
 |
| 2018 | 1 092 806 | 19,1 | 

26 / 199
 |
| 2022 | 1 947 331 | 34,4 | 

10 / 199
 |

 |   | **Valg til Europaparlamentet**

| Valg | Stemmer | Mandater |
| --- | --- | --- |
| # |  % |
| 2009 | 427 773 | 14,8 | 

3 / 22
 |
| 2014 | 340 287 | 14,7 | 

3 / 21
 |
| 2019 | 220 184 | 6,3 | 

1 / 21
 |

 |

Referanser
----------

1. ↑  .
2. 1 2 3 4  Moreau, Patrick (2011). «The Victorious Parties – Unity in Diversity?». I Backes, Uwe. *The Extreme Right in Europe: Current Trends and Perspectives* **(engelsk)**. Vandenhoeck & Ruprecht. s. 75–149. ISBN 3-525-36922-0.
3. ↑  «A short summary about Jobbik» **(engelsk)**. Jobbik. 5. mars 2010. Arkivert fra originalen 12. mars 2016. Besøkt 14. januar 2013.
4. ↑  Huggan, Graham; Law, Ian (2009). *Racism Postcolonialism Europe* **(engelsk)**. Liverpool University Press. ISBN 1-84631-219-1. CS1-vedlikehold: Flere navn: forfatterliste (link)
5. ↑  Liang, Christina Schori (2007). *Europe for the Europeans: The Foreign and Security Policy of the Populist Radical Right* **(engelsk)**. Ashgate. ISBN 0-7546-4851-6.
6. ↑  Kirton, Gill; Greene, Anne-Marie (2010). *The Dynamics of Managing Diversity: A Critical Approach* **(engelsk)** (3 utg.). Butterworth-Heinemann. ISBN 1-85617-812-9. CS1-vedlikehold: Flere navn: forfatterliste (link)
7. ↑  Lisiak, Agata Anna (2010). *Urban Cultures in (Post) Colonial Central Europe* **(engelsk)**. Purdue University Press. s. 18.
8. ↑  Baumann, Meret (23. juli 2018). «Jobbik ist die stärkste Oppositionspartei in Ungarn und eine potenzielle Gefahr für Orban. Jetzt steckt sie in existenziellen Nöten». *Neue Zürcher Zeitung* **(tysk)**. Besøkt 2. februar 2024.
9. ↑  Hutt, David (12. april 2022). «Soul searching for Hungary’s once 'neo-Nazi' Jobbik party» **(engelsk)**. Euronews. Besøkt 2. februar 2024.
10. ↑  Dunai, Marton (27. oktober 2017). «Hungary's Jobbik supports EU deepening with voters' blessing» **(engelsk)**. Reuters. Besøkt 2. februar 2024.
11. ↑  Albertazzi, Daniele (2007). *Radical Twenty-First Century Populism: The Spectre of Western European Democracy* **(engelsk)**. Palgrave MacMillan. ISBN 0-230-01349-X.
12. ↑  MTI (4. august 2009). «Jobbik stages demonstration against banks, "foreign speculative capital"» **(engelsk)**. politics.hu. Arkivert fra originalen 22. juli 2012. Besøkt 15. januar 2013.
13. ↑  Hodgson, Robert (17. august 2007). «Jobbik nationalist, but not violent: Vona». *The Budapest Times* **(engelsk)**. Arkivert fra originalen 1. juli 2012. Besøkt 15. januar 2013.
14. ↑  «Nationalist Jobbik Party Doubles Voter Base In Hungary» **(engelsk)**. xpatloop.com. 25. juni 2009. Arkivert fra originalen 29. februar 2012. Besøkt 15. januar 2013.
15. ↑  «The political effects of the European elections» **(engelsk)**. Budapest Analyses. 11. juni 2009. Besøkt 15. januar 2013.
16. ↑  Brough, Douglas (1. august 2008). «Selective Human Rights» **(engelsk)**. Jobbik. Besøkt 15. januar 2013. [*død lenke*]
17. 1 2  Gábor Vona. «Islam». Arkivert fra originalen 12. november 2013. Besøkt 2. februar 2013.
18. ↑  «A Hungarian Party Advocating "Eastern Turn" and Return to Asian Roots Can Not Be Allied With Western Anti-Islamic Radicals!». Arkivert fra originalen 7. april 2014. Besøkt 2. februar 2013.
19. ↑  AFP (24. april 2011). «Hungarian extreme-right TV celebrates Hitler's birthday» **(engelsk)**. European Jewish Press. Arkivert fra originalen 27. mai 2012. Besøkt 15. januar 2013.
20. ↑  MTI (9. august 2009). «Jobbik leader heckles TV journalists over Holocaust denial question» **(engelsk)**. politics.hu. Arkivert fra originalen 2. november 2014. Besøkt 15. januar 2013.
21. ↑  «Arkivert kopi». Arkivert fra originalen 7. april 2014. Besøkt 2. februar 2013.
22. ↑  Rasmus Fleischer (12. august 2011). «Fascist mot fascist». Aftenposten. Arkivert fra originalen 4. september 2021. Besøkt 4. september 2021.

Eksterne lenker
---------------

* (hu) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Jobbik – kategori av bilder, video eller lyd på Commons Rediger på Wikidata
* *Artikkelen har ingen egenskaper for sosiale medier i Wikidata*

| * v
* d
* r
Politiske partier i Ungarn |
| --- |
| Országgyűlés (117) | 
* Fidesz (117)
* Kereszténydemokrata Néppárt (18)
* Demokratikus Koalíció (15)
* Momentum Mozgalom (10)
* Magyar Szocialista Párt (10)
* Jobbik (10)
* Mi Hazánk Mozgalom (6)
* Párbeszéd – A Zöldek Pártja (6)
* Lehet Más a Politika! (5)
* Landesselbstverwaltung der Ungarndeutschen (1)
* Partiløs politiker (1)

 |
| Europaparlamentet (21) | 
* Fidesz (12)
* Demokratikus Koalíció (4)
* Momentum Mozgalom (2)
* Magyar Szocialista Párt (1)
* Jobbik (1)
* Kereszténydemokrata Néppárt (1)

 |
| Kategori |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** LCCN **·** NKC
 |